Masakri na Dobrinji - Wikipedia, slobodna enciklopedija

# Masakri na Dobrinji

### Sa Wikipedije, slobodne enciklopedije

Masarki na Dobrinji su nekoliko masakara koji su počinjeni nad civilima u sarajevskom naselju Dobrinja tokom rata u BiH u srpskoj kampanji granatiranja Sarajeva.

Prvi masakr se desio 1. juna 1993. godine u naselju Dobrinja III, kada je od dvije minobacačke granate ispaljene sa srpskih položaja, na mjestu između ulice grada Bakua i Trga djece Dobrinje, ubijeno 15, a ranjeno 80 civila, uglavnom djece. Granate su ispaljene na mjesto gdje se odigravao malonogometni bajramski turnir.

Drugi masakr na Dobrinji se desio 12. jula 1993. u ulici Hakije Turajlića 37, kada je od minobacačke granate ispaljene sa srpskih položaja, u redu za vodu stradalo 13 civila, a 15 ranjeno.

Nakon toga počinjena su dva masakra u redovima za vodu, kada su srpske snage granatama pogodile ljude koji su čekali da napune kanistere vodom s obzirom da je srpska vojska prethodno prekinula dotok vode.

Prvi masakr se desio 18. juna 1995. godine. Tada je iz pravca Nedžarića ispaljena granata koja je pogodila Osnovnu školu "Skender Kulenović" u kojoj je veliki broj ljudi čekao u redu za vodu. Tom prilikom je ubijeno sedam, a teže ili lakše ranjeno dvanaest ljudi, dok se drugi masakr dogodio tri dana kasnije, 21. juna 1995. Tada je ubijeno šest, a ranjeno petnaest civila.

### [uredi] Poginuli građani Sarajeva 12. jula 1993.

Poginuli su: Ljiljana Matić, Ibro Talić, Enisa Talić, Jasna Tvrtković, Stela Tvrtković, Rahima Mehonić, Sedajeta Mehonić, Nedžiba Mehonić, Ajdin Kirlić, Dragica Mićanović, Zoran Simić, Sulejman Selimović i Ilham Jelovac.

### [uredi] Poginuli građani Sarajeva 18. juna 1995.

U redu za vodu poginuli su: Kenan Čizmić, Rešad Imamović, Izet Kadić, Nura Lončar, Safet Lončar, Sulejman Mehmedović i Bahrija Sijerčić.

## [uredi] Vanjski linkovi

Preuzeto sa: "http://bs.wikipedia.org../../../m/a/s/Masakri_na_Dobrinji_21a4.html"

Kategorije: 1993 | 1995 | Bosanski genocid | Zločini | Sarajevo

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Hrvatski